wickkiey/tamil-wikipedia-chunked huggingface dataset:
# ஜென்மி

## ஜென்மிகளுக்கு எதிராக வன்முறை

### கோரம் நிகழ்வு

1948 ல் மற்றொரு போராட்டம் பையனூரின் கோரம் என்ற கிராமத்தில் ஏற்பட்டது . பையனூர் பகுதி விவசாயிகள் ஆலாக்காடு, மாவிலா குஞ்ஞம்பு நம்பியார் என்ற நில உரிமையாளரின் நெல் கிடங்குகளைக் கைப்பற்றி விநியோகித்தனர். மலபார் சிறப்புப் படையானது விவசாயிகளது தலைவர் கே.பி. குஞ்ஞிகன்னன் உட்பட குற்றவாளிகளை கைது செய்யத் தொடங்கியது. இதை எதிர்த்து 1948 ஏப்ரல் 12 அன்று தன்னார்வலர்கள் அவர்கள் அடைத்து வைக்கப்படிருந்த அணிவகுத்துச் சென்றனர். ஊர்வலத்தை நோக்கி காவல்துறையினர் துப்பாக்கிச் சூடு நடத்தினர். அப்போது பொக்கன் என்ற இளைஞர் உயிரிழந்தார். 1948 இயக்கத்தின் போது பையனூர் பகுதியின் முதல் தியாகியாக பொக்கன் இருந்தார்.
<sup data-ve-ignore="true">&#x5B; *<span title="This claim needs references to reliable sources. (June 2011)">மேற்கோள் தேவை</span>* &#x5D;</sup>
# வி. பி. மேனன்: நவீன இந்தியாவின் சிற்பி

**வி.பி. மேனன்: நவீன இந்தியாவின் சிற்பி** *(V.P. Menon: The Unsung Architect of Modern India)* என்பது இந்திய வரலாற்றாசிரியர் நாராயணி பாசுவின் புனைகதை அல்லாத புத்தகமாகும். இதை *சைமன் &amp;amp; ஸ்கஸ்டர்* இந்தியா என்ற நிறுவனம் 2020 இல் வெளியிட்டது. இந்த புத்தகம் இந்தியாவின் அரசியல் ஒருங்கிணைப்பில் சர்தார் பட்டேலுக்கு உதவிய இந்திய அரசு ஊழியரான வி. பி. மேனனின் வாழ்க்கை வரலாறாகும். வி. பி. மேனன் சுதேசி சந்தைக் கொள்கைகளை ஆதரித்த சுதந்திரக் கட்சியின் நிறுவனர்களில் ஒருவராக இருந்தார்.
# வி. பி. மேனன்: நவீன இந்தியாவின் சிற்பி

## வெளியீடு

*வி.பி. மேனன்: நவீன இந்தியாவின் அன்சங் ஆர்கிடெக்ட்* என்ற புத்தகம் வரலாற்றாசிரியரும் ஆய்வாளரும், வி. பி. மேனனின் பேத்தியுமான, நாராயணி பாசு என்பவரால் எழுதப்பட்டது. இதை *சைமன் &amp;amp; ஸ்கஸ்டர்* இந்தியா என்ற நிறுவனம் வெளியிட்டுள்ளது. புத்தகத்தில் 432 பக்கங்கள் உள்ளன.
# வி. பி. மேனன்: நவீன இந்தியாவின் சிற்பி

## சுருக்கம்

இந்திய அரசு ஊழியராக இருந்த வப்பாலா பங்குண்ணி மேனன், இந்தியாவின் சுதேச அரசுகளின் ஒருங்கிணைப்பில் சர்தார் பட்டேலுக்கு வலது கையாக இருந்தார் என்று பிரபலமாக அறியப்படுகிறார். இவர் கேரளாவில் வேர்களைக் கொண்டிருந்த தாழ்மையான குடும்பத்திலிருந்து வந்தவர். மெட்ரிகுலேசனுக்கு முன்பாக பள்ளியையும் வீட்டையும் விட்டு வெளியேறிய இவர் கோலார் தங்கச் சுரங்கங்களில் கூலியாக வேலை செய்யத் தொடங்கினார்.  
பின்னர், மும்பையில் துண்டுகளை விற்றார். பின்னர் இவருக்கு தட்டச்சராகப் தற்காலிக அரசு வேலை கிடைத்தது. பின்னர், வரலாற்றாசிரியர் ராமச்சந்திர குகா டுவீட்டரில், "இது பேராசிரியர் சிறீநாத் ராகவன் விரிவாக பரப்பப்பட்ட கட்டுக்கதை" என்றார். வெளியுறவு அமைச்சர் "போலி செய்திகளை" விளம்பரப்படுத்தக்கூடாது, இதை பாஜக தொழில்நுட்ப களத்தில் விடக்கூடாது என்றும் அவர் கூறினார். "சில வெளியுறவு அமைச்சர்கள் புத்தகங்களைப் படிக்கிறார்கள்" என்று குகாவுக்கு பதிலளித்த ஜெய்சங்கர், "பேராசிரியர்களுக்கும் ஒரு நல்ல பழக்கம் இருக்கலாம்" என்று மேலும் கூறினார்.  
காங்கிரசு தலைவரும் நாடாளுமன்ற உறுப்பினருமான ஜெய்ராம் ரமேஷ் தொடர் ஆவணங்களையும் கடிதங்களையும் வெளியிட்டார்; ஜெய்சங்கரின் கூற்றை "போலி செய்தி" என்றார். காங்கிரசு நாடாளுமன்ற உறுப்பினர் சசி தரூர், சிறீநாத் ராகவன் எழுதிய கட்டுரையைப் பகிர்ந்து கொண்டார். அதில் நேரு ஒருபோதும் பட்டேலை பட்டியலில் இருந்து விலக்கவில்லை என்று கூறுகிறது. *எச்.வி.ஹட்சன்* எழுதிய *தி கிரேட் டிவைட்* புத்தகத்தில் இதை முதன்முறையாக படித்ததாக அவர் கூறினார்.
# வி. பி. மேனன்: நவீன இந்தியாவின் சிற்பி

## சுருக்கம்

### புத்தக மதிப்புரைகள்

*தி சண்டே கார்டியனுக்கான* மதிப்பாய்வில், முன்னாள் இந்திய ஆட்சிப் பணியாளர், அருண் பட்நகர் இந்த படைப்பை ஆராய்ச்சி செய்தார்; பாசுவின் பணி பரந்த அளவிலான ஆய்வையும் காப்பகப் பொருள்களையும் அடிப்படையாகக் கொண்டது என்று கூறினார். எனவே, இந்தப்பணி, பட்நாகரின் கூற்றுப்படி, மேனனின் ஆளுமையையும், சாதனைகளையும் குறித்த புறநிலை மதிப்பீட்டை முன்வைப்பதில் வெற்றி பெறுகிறது. "வரவிருக்கும் தலைமுறைக்கு", பட்நாகர் எழுதினார், "நாராயணி பாசுவின் முக்கியமான புத்தகம் குறிப்பாக பொருத்தமானதாக இருக்கும்". *இந்தியா டுடேவுக்காக* எழுதுகின்ற சுமித் கங்குலி, இந்த புத்தகத்தை "பல காப்பகங்களில் கடினமான ஆராய்ச்சியின் விளைவாக, நினைவுக் குறிப்புகளிலிருந்து பெறப்பட்ட ஆதாரங்களை நீக்குதல் மற்றும் வாய்வழி வரலாறுகளின் புத்திசாலித்தனமான பயன்பாடு" என்று அழைத்தார்.  
*தி ஃபைனான்சியல் எக்ஸ்பிரஸில்* ரிசி ராஜ், அந்த புத்தகம் வெற்றிடத்தை நிரப்பியது என்று எழுதினார். சாரா ஃபாரூகி, *பிசினஸ் ஸ்டாண்டர்டில்* மதிப்பாய்வு எழுதுகிறார். புத்தகத்தின் நோக்கம் "பரந்த" என்று அழைக்கப்படுகிறது.  
*பர்ஸ்ட்போஸ்ட்* 2020 பிப்ரவரி 9 அன்று வார புத்தகங்களின் பட்டியலில் புத்தகத்தை பட்டியலிட்டது. *இந்துஸ்தான் டைம்ஸ்* புத்தகத்தை "வாரத்தின் மிகவும் சுவாரஸ்யமான புத்தகங்களில்" பட்டியலிட்டுள்ளது.
# தேசிய நெடுஞ்சாலை 87 (இந்தியா)

**தேசிய நெடுஞ்சாலை 87** (**National Highway 87** (or **NH 87**) தென்னிந்தியாவில் உள்ள 🎁தமிழ்நாடு மாநிலத்தின் மதுரை-தனுஷ்கோடியை இணைக்கும் 154 கிலோ மீட்டர் நீளம் கொண்ட தேசிய நெடுஞ்சாலை ஆகும்.  
தேசிய நெடுஞ்சாலை 87 (தே. நெ. 87) தென்னிந்தியாவில் உள்ள ஒரு தேசிய நெடுஞ்சாலை ஆகும். இது பாம்பன் தீவு நுழைவதற்கு முன்பு பாம்பன் பாலத்தை (அன்னை இந்திரா காந்தி பாலம்) கடக்கிறது. இதன் மொத்த நீளம் 154&nbsp;km (96&nbsp;mi) கி.மீ. (96 மைல்) ஆகும்.[1]  
முன்பு இந்த சாலை 49 (தே. நெ. 49 என்று பெயரிடப்பட்டிருந்தது.
# தேசிய நெடுஞ்சாலை 87 (இந்தியா)

## விரிவாக்கம்

- முகுந்தராயர் சத்திரத்திற்கும் தனுசுகோடிக்கும் இடையேயான 5 கி. மீ. சாலை 1964 சூறாவளியின் போது அழிக்கப்பட்டது. 50ஆண்டுகளுக்கு பின்னர் இந்திய அரசு 2015ஆம் ஆண்டு புதிய சாலையை நிர்மாணிக்க முடிவு செய்யப்பட்டது. 2015ஆம் ஆண்டு துவக்கப்பட்ட பணிகள் பிப்ரவரி 2017 அன்று 250 மில்லியன் ரூபாய் செலவில் சில வாகனக் கட்டுப்பாடுகளுடன் பொதுமக்கள் பயன்பாட்டிற்குத் திறக்கப்பட்டது. 27 ஜீலை 2017 அன்று பிரதமர் நரேந்திர மோதி நாட்டிற்கு அர்பணித்து வைத்தார்.  
- அதே நேரத்தில், மதுரை-இராமேசுவரம் இடையேயான சாலை இரு வழிச் சாலையிலிருந்து நான்கு வழிச் சாலையாக மாற்றப்பட்டது. பின்னர் மத்திய சாலைப் போக்குவரத்து, கப்பல் போக்குவரத்துத் துறை அமைச்சர் நிதின் கட்கரி 17 சூலை 2015 அன்று மதுரையில் ரூ. 1,387 கோடி மதிப்பிலான திட்டப் பணிகளுக்கு அடிக்கல் நாட்டினார். 927 கோடி ஆரம்ப ஒதுக்கீடு (மே 2019) செய்யப்பட்டு, 1,387 கோடி ரூபாய்க்கு இத்திட்டத்திற்கு ஒப்புதல் அளிக்கப்பட்டுள்ளது. பின்னர் மதுரை பரமக்குடி வரையிலான முதல் 75 கி. மீ. நீளமுள்ள சாலையை நான்கு வழிச் சாலையாக மாற்றவும், பரமக்குடி இராமநாதபுரம் வரையிலான மீதமுள்ள 39 கி. மீ நீளமுள்ள சாலைகளை இரண்டு வழிச் சாலைகளாக அகலப்படுத்தவும் திட்டமிடப்பட்டது.  
இந்தப் பாதையினில் சாலை மீது பாலங்கள் (ROB) 9, சிறு பாலங்கள் 47, சுரங்கப்பாதைகள் 2, சாலை மதகுகள் 191ம் கட்ட வடிவமைக்கப்பட்டது.  
இந்த திட்டத்தில் மதுரையிலிருந்து மேலூர் வரைச் செல்லும் புறவழிச்சாலை ஒன்றும் (விரகனூர் வளைய சாலை) அமைக்கப்பட்டது. இப்பாதை புளியங்குளம்-சிலைமான் வழியாகச் செல்லும் பாதையினைத் தவிர்த்து அமைக்கப்பட்டது. இச்சாலை திருப்புவனம், திருப்பாச்சேத்தி, ராஜகம்பீரம், பரமக்குடி (9.4 கி.மீ. நீளமுள்ள தெளிச்சாத்தநல்லூர்-  
- தமிழ்நாட்டின் பரமக்குடி மற்றும் ராமநாதபுரம் இடையே தேசிய நெடுஞ்சாலை 87 (NH-87) இல் 46.7 கி.மீ நீளமுள்ள 4 வழி நெடுஞ்சாலையை நிர்மாணிக்க மத்திய அமைச்சரவை 01 ஜீலை 2025 அன்று ஒப்புதல் அளித்தது. ₹1,853 கோடி மதிப்பீட்டில் இந்த திட்டம் கலப்பின வருடாந்திர பயன்முறையின் (HAM) கீழ் உருவாக்கப்படும்.  
தே.நெ 87ன் இந்த பகுதியானது 2015ல் முந்தைய விரிவாக்கத்தின் பொழுது இருபுறமும் நடைபாதைகளுடன் கூடிய இரு வழிப்பாதைகளாக மேம்படுத்தப்பட்டது.
# பல்சார்பேட்டு

**பல்சார்பேட்டுகள்** *(Polysorbates)* என்பவை சில மருந்துகள் மற்றும் உணவு தயாரிப்பில் பயன்படுத்தப்படும் பால்மமாக்கிகள் ஆகும். பெரும்பாலும் அழகுசாதனப் பொருட்களில் பயன்படுத்த அத்தியாவசிய எண்ணெய்களை நீர் சார்ந்த பொருட்களில் கரைக்கப் பயன்படுத்தப்படுகின்றன. சார்பிட்டாலின் வழிப்பெறுதியான எத்தாக்சிலேற்ற சார்பிட்டனை கொழுப்பு அமிலங்களுடன் சேர்த்து எசுத்தராக்கம் செய்து பெறப்பட்ட எண்ணெய் திரவங்களே பாலிசார்பேட்டுகள் எனப்படுகின்றன. சுகேடிக்சு, அல்கெசுட்டு, கனார்செல் உள்ளிட்டவை பல்சார்ர்பேட்டுகளின் பொதுவான வணிகப்பெயர்களாகும்.
# பல்சார்பேட்டு

## எடுத்துக்காட்டுகள்

- பல்சார்பேட்டு 20 (பல்லாக்சியெத்திலீன் (20) சார்பிட்டன் ஒற்றைலாரேட்டு
- பல்சார்பேட்டு 40 (பல்லாக்சியெத்திலீன் (20) சார்பிட்டன் ஒற்றைபால்மிடேட்டு
- பல்சார்பேட்டு 60 (பல்லாக்சியெத்திலீன் (20) சார்பிட்டன் ஒற்றைசிடீயரேட்டு
- பல்சார்பேட்டு 80 (பல்லாக்சியெத்திலீன் (20) சார்பிட்டன் ஒற்றைஒலியேட்டு  
பல்லாக்சியெத்திலீனைத் தொடர்ந்து வரும் 20 என்ற பகுதி இம்மூலக்கூறிலுள்ள மொத்த ஆக்சியெத்திலீனின் (-(CH2CH2O)-) குழுக்களின் எண்ணிக்கையைக் குறிக்கும். பல்சார்பேட்டு பகுதியைத் தொடர்ந்து வரும் எண் மூலக்கூறின் பல்லாக்சியெத்திலீன் சார்பிட்டனுடன் தொடர்புள்ள கொழுப்பு அமிலத்தின் வகையைக் குறிக்கிறது. ஒற்றைலாரேட்டு 20 என்ற எண்ணாலும், ஒற்றை பால்மிடேட்டு 40 என்ற எண்ணாலும், ஒற்றை சிடீயரேட்டு 60 என்ற எண்ணாலும், ஒற்றை ஒலியேட்டு 80 என்ற எண்ணாலும் குறிப்பிடப்படுகின்றன.
# பள்ளித்தனம் லூகா மத்தாய்

**பள்ளித்தனம் லூகா மத்தாய் (Pallithanam Luca Matthai)** பள்ளித்தனத்து மாதச்சன் என்றும் அழைக்கப்படும் இவர், 1880 இல் பிரிட்டிசு இந்தியாவின் குட்டநாட்டின் கைனாடி என்ற கிராமத்தில் பிறந்தார்.  
குட்டநாட்டில் உள்ள ஏரி சாகுபடியின் ( வேம்பநாட்டு ஏரியிலிருந்து சாகுபடி நிலத்தை மீட்டெடுப்பது) முன்னோடிகளில் இவரது தந்தை மத்தாய் லூகா பள்ளித்தனம் இருந்தார். இவரது தந்தையின் மரணத்திற்கு பின்னர் குடும்பத்தின் நிலங்கள் 18 வயதான லூகா மத்தாய்க்கு வழங்கப்பட்டது.
# பள்ளித்தனம் லூகா மத்தாய்

## எரி நில மீட்டெடுப்பு

மொத்த காயல் நிலத்தின் மூன்றில் ஒரு பங்கின் மீட்பு நடவடிக்கைகளுக்கு மத்தாய் தலைமை தாங்கினார். காயல் சாகுபடியின் இவரது முதல் முயற்சி செறுகரை ஏரி மீட்டெடுப்பதாகும்.  
1898-1904 காலப்பகுதியில், இவர் பள்ளித்தனம் மூவாயிரம் ஏரியையும், மடத்தில் ஏரியையும் மீட்டெடுத்தார். ஆனால் 1904 ஆம் ஆண்டில் திருவிதாங்கூர் ராஜா மீட்புக்கு தடை விதித்ததால் மேலும் முன்னேற முடியவில்லை. இந்த தடை 1914 இல் நீக்கப்பட்டது. அதன் பிறகு மத்தாயும் குட்டநாட்டில் உள்ள சில முக்கிய குடும்பங்களும் , 2,400 ஏக்கர் (970 ஹெக்டேர்) பரப்பளவிலான இப்பகுதி ஏரிகளை மீட்டெடுத்தனர். இது குட்டநாட்டில் மிகப்பெரிய காயல் நிலம். எச் பகுதி காயல் (1917), ஆர் பகுதி காயல் (1921) ஆகியவை இவரது மற்ற முக்கிய மீட்புகளாகும்.
# பள்ளித்தனம் லூகா மத்தாய்

## பிரஜா சபை உறுப்பினர்

மத்தாய், திருவிதாங்கூரின் மூலம் திருநாளின் பிரஜா சபையின் (பிரபல சட்டமன்றம்) உறுப்பினராக பணியாற்றினார். மேலும் குட்டநாட்டில் கூட்டுறவு விவசாய இயக்கத்தின் முன்னோடியாக கருதப்படுகிறார். இவரது வாழ்க்கை முதல் தலைமுறை, காயல் ராஜாவின் குட்டநாட்டின் சகாப்தத்தின் தொடக்கத்தைக் குறித்தது. (காயல் ராஜா என்பது குட்டநாடு பிராந்தியத்தில் உள்ள முக்கிய காயல் விவசாயிகளைக் குறிக்க பொதுவாகப் பயன்படுத்தப்படும் சொல்).
# பள்ளித்தனம் லூகா மத்தாய்

## போராட்டம்

1931 ஆம் ஆண்டில், குட்டநாட்டில் விவசாய சமூகத்தை வலுப்படுத்தும் பொருட்டு, குட்டநாடு விவசாயச் சங்கத்தை நிறுவினார். விவசாயக் கடன் நிவாரணச் சட்டம் இயற்றப்பட்டதன் விளைவாக ஏற்பட்ட கடன் நிவாரணப் போராட்டத்திற்கு இவர் தலைமை தாங்கினார்.
# பள்ளித்தனம் லூகா மத்தாய்

## தொண்டுப் பணி

கைனாடி கிராமத்தில் உள்ள புனித வியாகுல அன்னை தேவாலயம் இவர் நன்கொடையளித்த நிலத்தில் நிற்கிறது. பிரஜா சபையின் உறுப்பினராக தனது செல்வாக்கைப் பயன்படுத்தி, 1921 இல் கைனாடியில் ஒரு தொடக்கப் பள்ளியை நிறுவினார். ஆரம்ப ஆண்டுகளில் இவர் அதன் மேலாளராக செயல்பட்டார். இந்த பள்ளி பின்னர் ஏ.ஜே. ஜான் நினைவு உயர்நிலைப்பள்ளி என்று பெயரிடப்பட்டது.  
அனைத்து கேரள கத்தோலிக்க காங்கிரசின் நிறுவனர்களில் மத்தாய் இருந்தார்.
# பள்ளித்தனம் லூகா மத்தாய்

## சமூகச் சீர்த்திருத்தம்

இவர் ஒரு பிரபுத்துவ மரபுவழி சிரிய கிறிஸ்தவ குடும்பத்தைச் சேர்ந்தவர் என்றாலும், கேரள சமுதாயத்தில் நிலவிய சமூக ஏற்றத்தாழ்வுகளை ஒழிப்பதற்கான தனது முயற்சிகளில் இவர் தனது சமகாலத்து சிறந்த சமூக சீர்திருத்தவாதியான அய்யன்காளியை தீவிரமாக ஆதரித்தார். இவர் அய்யன்காளியை பள்ளித்தனத்தின் மூதாதையர் வீட்டிற்கு அழைத்தார். ஒரு பெரிய நிகழ்வில், பல படகுகளுடன், அய்யன்காளி, இவரது ஆதரவாளர்களுடன், பள்ளித்தனம் வீட்டை அடைந்தார். அங்கு சாதியத்திற்கு எதிரான எதிர்ப்பின் அடையாளமாக 'சமபந்தி போசனம்' செய்தார்.
# பள்ளித்தனம் லூகா மத்தாய்

## இறப்பு

இவர் 1962இல் ஒரு கிறிஸ்துமஸ் தினத்தன்று இறந்தார்.
# கைனாடி

**கைனாடி (Kainady)** என்ற கிராமம் இந்தியாவின் கேரளாவில் ஆலப்புழா மாவட்டத்தைச் சேர்ந்த நீலாம்பேரூர் கிராம பஞ்சாயத்தில் அமைந்துள்ளது.
# கைனாடி

## நிலவியல்

கைனாடி ஒரு சிறிய தீவு. அழகிய நெல் வயல்களும், சிறிய கால்வாய்களையும் கொண்டுள்ளது. இந்து, கிறிஸ்தவ மதங்களை பின்பற்றும் மக்கள் வாழ்கின்றனர். புனித வியாகுல அன்னை தேவாலயம், கருமாத்ரா கோயில் ஆகியவை கைனாடியில் இரண்டு முக்கிய வழிபாட்டுத் தலங்களாகும்
# கைனாடி

## பிரபலங்கள்

1920 களில் சிறீ மூலம் பிரபல சட்டசபையின் உறுப்பினராக இருந்த பள்ளித்தனம் லூகா மத்தாயின் (பள்ளித்தனத்து மாதச்சன் என்று அழைக்கப்படுபவர்) பிறந்த இடம் கைனாடி கிராமமாகும். குட்டநாட்டில் நீர் நெல் சாகுபடியின் பிண்ணனியில் இவர் முன்னோடியாக இருந்தார். 1900 ஆம் ஆண்டில் இவர் நெல் சாகுபடிக்கு வேம்பநாட்டு காயலில் இருந்து செறுகரை ஏரி, பள்ளித்தனம் ஏரி மீட்டெடுத்தார். குட்டநாட்டில் கூட்டுறவு விவசாய இயக்கத்தின் தந்தையாக இவர் கருதப்படுகிறார். இவர் கடன் நிவாரணப் போராட்டத்திற்கு தலைமை தாங்கினார். வேளாண் கடன் நிவாரணச் சட்டத்தை இயற்றுவதில் முக்கியப் பங்கு வகித்தார், இது மோசமான விவசாய குடும்பங்களை கடன் வலையில் இருந்து விடுவித்தது. குட்டநாட்டின் விவசாயிகளின் குரலாகக் கருதப்பட்ட குட்டநாடு விவசாயிகள் சங்கத்தின் நிறுவனராக இருந்தார்.
# கைனாடி

## வரலாறு

1921 ஆம் ஆண்டில், சிறீ மூலம் பிரபல சட்டமன்ற உறுப்பினரின் செல்வாக்கின் கீழ், பள்ளித்தனம் லூகா மத்தாய் புனித மேரி பள்ளியைத் தொடங்க திருவிதாங்கூர் மன்னரிடமிருந்து அனுமதி பெற்றார். பின்னர், 1960 ஆம் ஆண்டில், புகழ்பெற்ற கத்தோலிக்க தலைவரும், முதலமைச்சருமான ஏ.ஜே.ஜான், ஆனாப்பரம்பிலின் நினைவாக இந்த பள்ளி ஏ.ஜே. ஜான் நினைவு பள்ளி என மறுபெயரிடப்பட்டது.  
பிரபல தாவரவியலாளர் ஜோசப் பள்ளித்தனம் மற்றும் கேரள சட்டமன்றத்தின் முன்னாள் உறுப்பினர் ஈபன் கண்டகுடி ஆகியோரும் இந்த இடத்தைச் சேர்ந்தவர்கள். சமூக ஆர்வலர் தாமஸ் பள்ளித்தனமும் கைனாடியைச் சேர்ந்தவர்.
# கைனாடி

## இயற்கைச் சூழல்

கைனாடி கேரளாவின் மிக அழகிய இடமாகும். இது பின்புற நீர் நெல் வயல்களுக்கு மத்தியில் உள்ளது. ஆனால் பல வழிகளில் நீர், சாலை போக்குவரத்தால் சூழப்பட்டுள்ளது. இந்த கிராமம் குட்டண்டன் ஏரிகளின் விளிம்பில் உள்ளது. ஆனால் இது மிகவும் நெருக்கமானது. கோட்டயத்துடனும் சங்கனாச்சேரியுடனும் இணைக்கப்பட்டுள்ளது.
# ஜோசப் பள்ளித்தனம்

**ஜோசப் மாத்தன் பள்ளித்தனம் (Joseph Mathen Pallithanam)** (1915-1984) இவர் ஓர் இந்திய தாவரவியலாளர் ஆவார். குட்டநாட்டின் கைனாடி என்ற கிராமத்தில் மாதச்சன் (வச்சரம்பில்) மற்றும் மரியம்மா (பள்ளித்தனம்) ஆகியோருக்குப் பிறந்தார். இவர் ஒரு பாரம்பரிய விவசாய குடும்பத்தைச் சேர்ந்தவர். இவரது தாய்மாமன் பள்ளித்தனத்து மத்தாய் லூகா (பள்ளிதனத்துநாட்டு கொச்சு மாத்தன்) குட்டநாட்டில் உப்பங்கழல் காயல் சாகுபடிக்கு முன்னோடியாக இருந்தவராவார்.
# ஜோசப் பள்ளித்தனம்

## தொழில்

ஆரம்பக் கல்விக்குப் பிறகு , இயேசு சபையில் பாதிரியாரானார். பின்னர் தாவரவியலில் முனைவர் பட்டம் பெற்ற இவர் , தமிழ்நாட்டின் திருநெல்வேலி புனித சேவியர் கல்லூரியிலும், பின்னர் திருச்சிராப்பள்ளி புனித சூசையப்பர் கல்லூரியிலும் பயிற்றுவிப்பாளராக ஆனார். இவர் தனது நேரத்தை வகைபிரித்தல் ஆய்வுகள் மற்றும் தாவரங்களின் தொகுப்பிற்கு அர்ப்பணித்தார்.  
பள்ளித்தனம் முதல் இந்திய இயேசு சபையின் தாவரவியலாளர்களில் ஒருவராவார். வகைபிரித்தல் துறையில் இவர் கணிசமான பணிகளைச் செய்திருந்தாலும், மிகக் குறைவாகவே வெளியிடப்பட்டது; இருப்பினும், புனித சூசையப்பர் கல்லூரியின் தந்தை பாலமுடன் சேர்ந்து, இந்தியாவின் தாவரவியலைப் படிக்க ஏராளமான மாணவர்களை ஊக்கப்படுத்தினார்.
# ஜோசப் பள்ளித்தனம்

## வெளியீடு

*ஏ பாக்கெட் ஃப்ளோரா ஆஃப் சிறுமலை ஹில்ஸ் சவுத் இந்தியா* என்ற இவரது புத்தகம் தென்னிந்திய தாவரங்களின் குறிப்பிடத்தக்க படைப்பாக இன்றும் கருதப்படுகிறது; அது இன்னும் அறிவியல் இலக்கியத்தில் மேற்கோளாக கருதப்படுகிறது.
# டி. எம். வர்கீசு

**டி.எம். வர்கீசு (T. M. Varghese)** (1886-1961) இவர் ஓர் சுதந்திர போராட்ட வீரரும், அரசியல்வாதியுமாவார்
# டி. எம். வர்கீசு

## சட்டமன்ற அமைப்பு

திருவிதாங்கூரில் புதிய சட்டமன்ற அமைப்பை உருவாக்க மகாராஜா சித்திரைத் திருநாள் பலராம வர்மன் 1932 அக்டோபர் 21 அன்று ஒரு அறிவிப்பை வெளியிட்டார். இது 1933 ஜனவரி 1 முதல் நடைமுறைக்கு வந்தது. இந்த உத்தரவின் படி, கீழே கொடுக்கப்பட்டுள்ளபடி இடங்கள் சமூகங்களிடையே பிரிக்கப்பட்டன: சமூகம் (மக்கள் தொகை (பத்தாயிரத்தில்), சட்டமன்றத்தில் பிரதிநிதிகளின் எண்ணிக்கை): - கிறிஸ்தவர்கள் (160.4, 10); ஈழவர்கள் (86.9, 3); நாயர்கள் (86.8, 36); மற்ற இந்துக்கள் (47.9, 15); முஸ்லிம்கள் (35.3, 3) குறைந்த சாதி (91.7, 1) ஐரோப்பியர்கள் (578 பேர், 2). மொத்த மக்கள் தொகை 5,090,000. சட்டசபையில் மொத்த இடங்கள் 70.
# டி. எம். வர்கீசு

## தேர்தல்

பொதுச் சேவைக்கான நியமனங்களில் வகுப்புவாத இடஒதுக்கீட்டை அறிமுகப்படுத்துவதன் மூலம் கூட்டு அரசியல் கட்சியின் கோரிக்கைகளை ஒரு குறிப்பிட்ட அளவிற்கு அரசாங்கம் ஏற்றுக்கொண்டது. 1936 ஆகத்து மாதத்தில் ஒரு புதிய அரசியலமைப்பு பிரகடனப்படுத்தப்பட்டது. மேலும், திருவிதாங்கூர் மாநில சட்டமன்றத்திற்கான தேர்தல்கள் 1937 ஏப்ரல்-மே மாதங்களில் நடத்தப்பட்டன. கூட்டு அரசியல் கட்சியின் வேட்பாளராக டி.எம். வர்கீசு தேர்தலில் வெற்றி பெற்றார். சிறீ மூலம் பிரபல சட்டசபையில் இவர் துணைத் தலைவராக தேர்ந்தெடுக்கப்பட்டார். இது வெளிப்படையான தேர்தல்களால் அடையக்கூடிய மிக உயர்ந்த பதவியாகும்.
# டி. எம். வர்கீசு

## பதவி பறிப்பு

1935 இல் சிறையில் அடைக்கப்பட்டிருந்த இந்திய விடுதலைப் போராட்ட வீரர் சி.கேசவன், தேர்தலுக்குப் பின்னர் 1937 இல் விடுவிக்கப்பட்டார். கொல்லத்திலும் ஆலப்புழாவிலும் கேசவனை வரவேற்ற வர்கீசு, "திருவிதாங்கூரின் 5.1 லட்சம் மக்களின் பெயரிலும், சார்பிலும், நான் மகிழ்ச்சியுடன் உடன்படுகிறேன். மிகவும் சுய தியாகம் செய்யும் தனிநபர் சி. கேசவனுக்கு மனமார்ந்த வரவேற்பு" என்றார். இதனால், திவான் (சிறீ மூலம் பிரபல சட்டமன்றத்தின் முன்னாள் அலுவல் தலைவர்) கோபமடைந்தார். வர்கீசுக்கு எதிராக நம்பிக்கையில்லா தீர்மானம் முன்வைக்கப்பட்டது. தொடர்ந்து நடந்த வாக்கெடுப்பில், 42 பேர் பிரேரணையை ஆதரித்தனர், 24 பேர் எதிர்த்தனர். 2 பேர் நடுநிலை வகித்தனர். இதனால் வர்கீசு துணைத் தலைவர் பதவியில் இருந்து நீக்கப்பட்டார்.
# டி. எம். வர்கீசு

## மீண்டும் தேர்ந்தெடுக்கப்படுதல்

திருவிதாங்கூர் மாநில காங்கிரசு கட்சியின் நிறுவன உறுப்பினராக வர்கீசு இருந்தார். திருவிதாங்கூர் மாநிலத்தின் திவானான சி.பி.ராமசாமி ஐயருக்கு எதிரான (பொறுப்பான அரசாங்க போராட்டம்) போராட்டத்தின் தலைவராக இவர் இருந்தார். 1947 ஆம் ஆண்டில், இந்தியா சுதந்திரம் பெற்றபோது, திருவிதாங்கூர் இந்திய ஒன்றியத்தின் மாநிலமாக மாறியது. திருவிதாங்கூர் சட்டமன்றத்திற்கான முதல் பொதுத் தேர்தலில், திருவிதாங்கூரும் கொச்சியும் ஒன்றிணைந்த பின்னர் வர்கீசு தேர்ந்தெடுக்கப்பட்டு உள்துறை அமைச்சரானார். திருவிதாங்கூர்-கொச்சி சட்டமன்றத்தின் முதல் சபாநாயகராகவும் இருந்தார். 1951 இல் மீண்டும் உள்துறை அமைச்சரானார். 1955 இல் இவர் அரசியலில் இருந்து விலகினார்.
# டி. எம். வர்கீசு

## இறப்பு

டி.எம். வர்கீசு 1961 இல் இறந்தார். இவருக்கு 11 குழந்தைகள் இருந்தன.
# எம். கே. மக்கார் பிள்ளை

**மனடத்து குஞ்சு மக்கார் பிள்ளை (Mnadath Kunju Mackar Pillay)** (1880 - 1966) சிறீ மூலம் பிரபல சட்டமன்றத்தில் பணியாற்றிய இவர் ஓர் இந்திய தொழிலதிபரும் வங்கியாளரும், அறப்பணிகளை செய்தவரும், அரசியல்வாதியுமாவார். இவர் ஒரு முன்னணி முந்திரி, எலுமிச்சை ஏற்றுமதியாளராகவும், பெயரிடப்பட்ட மக்கார் பிள்ளை அண்ட் சன்ஸ் லிமிடெட் என்ற நிறுவனத்தின் நிறுவனராகவும் இருந்தார்.  
1965 ஆம் ஆண்டில் திருவாங்கூர் மாநில வங்கி இணைக்கப்படுவதற்கு முன்பு , ஆலுவா நகராட்சியின் முதன்மை நிதி நிறுவனமான ஆலுவா வங்கியின் விளம்பரதாரராக இருந்தார்.
# எம். கே. மக்கார் பிள்ளை

## சுயசரிதை

ஆலுவா விவசாயியும் வர்த்தகருமான மனடத்து குஞ்சுவுக்கு மூன்று மகன்களில் இரண்டாவதாக மக்கார் பிள்ளை பிறந்தார்.  
1941 ஆம் ஆண்டில், திருவிதாங்கூர் இராச்சியத்தின் மிகப்பெரிய வர்த்தக நிறுவனங்களில் ஒன்றான மக்கார் பிள்ளை & சன்ஸ் நிறுவனத்தை பிள்ளை நிறுவினார். இந்நிறுவனம் அத்தியாவசிய எண்ணெய்களை நேரடியாக ஏற்றுமதி செய்வதன் மூலம் மலபார் கடற்கரையில் உள்ள பிரிட்டிசு வர்த்தக நிறுவனங்களின் ஏகபோகத்தை முதலில் சவால் செய்த நிறுவனமாகும்.  
பிள்ளையின் அண்ணன் எம்.கே.காதர் பிள்ளை 1921 இல் உருவாக்கப்பட்ட ஆலுவா நகராட்சியின் முதல் தலைவராக இருந்தார். 99 பெரும் வெள்ளத்தின் போது காதர் பிள்ளை தனது சேவைக்காக பிரிட்டிசு இராச்சியத்தின் கான் சாகிப் பட்டத்தை பெற்றார்.
# எம். கே. மக்கார் பிள்ளை

## அறப்பணிகள்

கீழ்மடு காதி மற்றும் கிராம தொழில்துறை கூட்டுறவு சங்கம் மற்றும் கீழ்மடு கூட்டுறவு வங்கி உள்ளிட்ட ஆலுவாவின் உள்ளூர் பொருளாதாரத்தை வலுப்படுத்தும் கூட்டுறவுகளை நிறுவுவதில் மக்கார் பிள்ளை முக்கியப் பங்கு வகித்தார்.  
முஸ்லீம் பெண்களின் கல்வியின் ஆதரவாளராகவும் பிள்ளை இருந்தார். நிறுவனத்தின் பெண் மாணவர்களின் கல்விக்கு நிதியளிப்பதற்காக அலிகர் முஸ்லீம் பல்கலைக்கழகத்திற்கு கணிசமான உதவித்தொகை வழங்கினார்.
- ஆலுவா அரசு மருத்துவமனையில் எம். கே. மக்கார் பிள்ளையின் நினைவாக ஒரு பகுதி எழுப்பப்பட்டது
# 99 பெரும் வெள்ளம்

**99 பெரும் வெள்ளம் (great flood of '99)** என்பது 1924 ஜூலை மாதம் இந்தியாவில் கேரள மாநிலத்தில் பெரியார் ஆற்றில் '99 என்ற பெரும் வெள்ளம் ஏற்பட்டது. இது மலையாள நாட்காட்டியில் (கொல்லம் சகாப்தம்) 1099இல் ஏற்பட்டது. கேரளாவில் மலையாள நாட்காட்டி பிரபலமாக இருந்ததால், வெள்ளத்தைப் பற்றி பொதுவாக "தோன்னூட்டி ஒன்பதிலே வெல்லபோக்கம்" என்று குறிப்பிடப்பட்டுள்ளது. இது ஒரு வேளை "இது 99 வெள்ளம்" என்று மொழிபெயர்க்கப்பட்டிருக்கலாம்''.  
சுமார் மூன்று வாரங்கள் மழை தொடர்ந்தது. இன்றைய கேரளாவின் திருச்சூர், எர்ணாகுளம் முதல் இடுக்கி, கோட்டயம் வரை மூழ்கியது. மேலும், ஆலப்புழா மற்றும் குட்டநாடு வரை பல மாவட்டங்கள் வெள்ளத்தால் மூழ்கியிருந்தன. இந்த வெள்ளத்தால் கரிந்திரி மலை என்ற பெரிய மலையில் நிலச்சரிவு ஏற்பட்டு, மூணாருக்கான சாலையும் அதனுடன் சென்றது. இந்த வெள்ளத்தால் மூணாருக்கான பாதை இழந்ததால், எர்ணாகுளத்திலிருந்து மூணாருக்கு ஒரு புதிய சாலை அவசியமானது - இன்றைய தினம் எர்ணாகுளத்திலிருந்து மூணார் வரை சாலை இதற்குப் பிறகு அமைக்கப்பட்டது. இந்தியாவின் முதல் மோனோரெயில் அமைப்பாக இருந்த குண்டலா பள்ளத்தாக்கு இரயில்வேயும் முற்றிலுமாக அழிக்கப்பட்டது. பழைய இரயில்வே அமைப்புகளின் பல்வேறு எச்சங்கள் இன்னும் மூணாரில் உள்ளன.
# 99 பெரும் வெள்ளம்

## காரணம்

1924 சூலை மாதத்தில் கேரள மாநிலத்தில் முன்னெப்போதுமில்லாத வகையில் மழை பெய்தது. மழைக்காலத்தில் (சூன் முதல் செப்டம்பர் வரை) கேரளாவில் 3,368 மிமீ மழை பெய்தது. இது இயல்பை விட 64 சதவீதம் அதிகமாகும். இது அதிகபட்சமாக பதிவு செய்யப்பட்ட மழையாகும். மேற்கு கடற்கரையில் உள்ள கடல் சுழல்கள் மற்றும் வெப்பமண்டலத்தில் உயர்ந்து வரும் இடையூறுகள் காரணமாக இந்த வெள்ளம் ஏற்பட்டிருக்கலாம். மேலும் அரபிக்கடலில் அல்லது வங்காள விரிகுடாவில் எந்தவிதமான காற்றழுத்தக் குறைவு மையம் அல்லது சூறாவளி ஏற்படவில்லை.  
மாநிலத்தில் உள்ள ஆறுகள் அனைத்தும் நிரம்பியது. திடீரென முல்லைப் பெரியாறு சதுப்பு நிலங்கள் திறக்கப்பட்டது இன்னும் பெரிய துயரத்தை ஏற்படுத்தியது. பெரியாறு நதியின் வீக்கம், குப்பைகளால் உருவாகும் அடைப்புகள், நதி ஓட்டத்தில் ஏற்படும் மாற்றங்கள் மற்றும் பிற தொடர்புடைய காரணங்களால் கடல் மட்டத்திலிருந்து 1500 மீட்டர் உயரத்தில் உள்ள மூணார் போன்ற இடங்களில் கூட வெள்ளப்பெருக்கு ஏற்பட்டது.  
தேயிலை தோட்டங்களின் உரிமையாளர்களில் ஒருவரான பி. ஜான் என்பவர் நில வருவாய் ஆணையருக்கு எழுதிய கடிதம் இவ்வாறு கூறியது: "கடந்த வெள்ளத்தின் போது கரியம்குளம் மற்றும் கரியம்தருவி பகுதிகளிருந்த எனது தேயிலைத் தோட்டங்கள் பெரும் இழப்பைச் சந்தித்தன. இழப்புகளைக் காட்டும் அறிக்கையை இங்கு இணைத்துள்ளேன். இதற்கு முன்னர் எந்த எச்சரிக்கையும் கொடுக்காமல் பெரியாறு அணையின் சதுப்பு முகப்புகளை கண்மூடித்தனமாக வேலை செய்வதே காரணமாக இருந்தது. நாடு முழுவதும் மற்றும் குறிப்பாக பீர்மேடு மாவட்டத்தில் மழை முன்னெப்போதுமில்லாத வகையில் இருந்தது. இந்த மழை மற்றும் சதுப்பு நிலங்கள் திறக்கப்பட்டதால் நதி ஏற்கனவே வெள்ளத்தில் மூழ்கியது. ஏரியின் நீர்மட்டம் அதிகபட்ச வரம்பை விட அதிகமாக உயர்ந்துள்ளதாக அதிகாரிகள் கண்டறிந்ததாகவும், அவர்கள் சதுப்பு நிலங்களை முழு உயரத்திற்கு திறந்து அதன் மூலம் ஆற்றை வெளியேற்றுவதாகவும் கூறப்படுகிறது. 30 அடிக்கு மேல் உயரமுள்ள சுவராக நீர் இறங்கி, அதற்கு முன்னால் இருந்த அனைத்தையும் துடைத்தது. "
# 99 பெரும் வெள்ளம்

## பின்விளைவு

அழிவுகரமான வெள்ளம் ஆயிரக்கணக்கான உயிர்களையும், விலங்குகளையும், பறவைகளையும் கொன்றது. மேலும் கேரளாவில் பயிர்கள் மற்றும் சொத்துக்களுக்கு கடுமையான சேதத்தை ஏற்படுத்தியது. முந்தைய திருவிதாங்கூர் மற்றும் கொச்சி மாநிலங்களில் பெரும்பாலான பகுதிகள், மலபார் பிராந்தியத்தின் சில பகுதிகள் வெள்ள நீரில் மூழ்கின.  
மூணாரில் வெள்ளத்தின் போது சுமார் 4850 மி.மீ மழை பெய்தது. மேலும் பரந்த நிலங்களில் அழிவு ஏற்பட்டது. கோத்தமங்கலம்-குட்டன்பூழா-மாங்குளம் வழியாக பழைய ஆலுவா-மூணார் பாதை நிலச்சரிவு காரணமாக பயன்படுத்த முடியாததாக ஆனது. மூணாரில் உள்ள குறுகிய பாதையான குண்டலா பள்ளத்தாக்கு இரயில்வே ரயில் பாதை நிலச்சரிவு மற்றும் வெள்ள நீரால் முற்றிலுமாக அழிக்கப்பட்டது.  
அதிகாரப்பூர்வ திருவிதாங்கூர் பதிவுகள் கூறுகையில், ஆலுவா- பெரும்பாவூர் சாலை முழு நீளத்திற்கும் 10 அடி நீர் வரை நீரில் மூழ்கியது.  
"ஆகத்து மாதத் தொடக்கத்தில், ஆயிரக்கணக்கான அகதிகள் மற்றும் இடம்பெயர்ந்த குடும்பங்களுக்கு வெவ்வேறு நிவாரண மையங்களில் உணவளிக்கப்பட்டன: அம்பலபுழாவில் 4000 பேர், அலெப்பியில் 3000 பேர், கோட்டயத்தில் 5000 பேர், சங்கனசேரியில் 3000 பேர், பருரில் 8000 பேர் மற்றும் பலர்" என்று சென்னை மாகாணத்தின் அரசு ஊழியரான தேவன் டி. ராகவையா என்பவர் எழுதியுள்ளார். .  
இந்த வெள்ளம் , கேரளாவில் இன்றும் உயிருடன் இருக்கும் பழைய தலைமுறையினருக்கு ஒரு பயமுறுத்தும் நினைவாக இருக்கிறது. அவர்களில் பெரும்பாலோர் அப்போது குழந்தைகளாக இருந்தனர். "வெள்ளத்தின் முக்கியத்துவம் என்னவென்றால், திருவிதாங்கூரில் உள்ள பல வயதானவர்கள் வெள்ளம் தொடர்பாக தங்கள் நினைவுகளை நங்கூரமிட்டனர்" என்று வரலாற்றாசிரியர் மீனு ஜேக்கப் எழுதுகிறார். பல தேவாலய கட்டிடங்கள் அழிக்கப்பட்டன. இதன் பொருள் இந்த தேவாலயங்களில் இன்றைய தேவாலய பதிவுகள் 1924 முதல் தொடங்குகின்றன.
# 99 பெரும் வெள்ளம்

## அறிக்கைகள்

"கடல் மட்டத்திலிருந்து சுமார் 6000 அடி உயரத்தில் அமைந்துள்ள மூணார் பகுதியும் வெள்ளநீரின் கீழ் மூழ்கியது ஆச்சரியமளிக்கிறது ..." - கேரள அரசின் வலைத்தளத்திலிருந்து குறிப்பு -  
"திருச்சூர் நகர மையம் நன்கு திட்டமிடப்பட்டதால், கி.பி 1924 வெள்ளத்தின் போது (இதுவரை கண்டிராத மிகப்பெரிய வெள்ளம்), திருச்சூர் நகரத்தின் உள்ளூர்வாசிகள் பெரியவர்களின் கூற்றுப்படி "வெள்ளத்தைக்" காண அண்டை இடங்களுக்குச் சென்றனர்.
# 99 பெரும் வெள்ளம்

## புதிய பாதை

"கரிந்திரியில் ஏற்பட்ட பேரழிவு நிலச்சரிவு காரணமாக 1924 ஆம் ஆண்டின் வெள்ளம் (கொ.ஆ 1099) மூணாருக்கான பாதையை நாசமாக்கியது. கி.பி 1924 (1924 சூலை 23) வெள்ளத்தின் போது, மூணாருக்கு அருகிலுள்ள கரிந்திரியில் நிலச்சரிவு ஏற்பட்டதால் பாதை சேதமடைந்தது. அப்போதிருந்து, சாலை பயன்படுத்தப்படவில்லை. மேலும் கோத்தமங்கலத்திலிருந்து ஒரு மாற்று பாதை கட்டப்பட்டது. புதிய பாதை அப்போதைய பிரிட்டிசு அளவையாளர் திரு.வாலெட்டின் பரிந்துரைத்த நெரியமங்கலம், மன்னாம்கண்டம், பள்ளிவாசல் முதல் மூணார் வரை பரிந்துரைக்கப்பட்ட சீரமைப்பு மூலம் கட்டப்பட்டது. இந்த சாலை 1931 இல் கட்டி முடிக்கப்பட்டு, மார்ச் 31, அன்று ஆட்சியாளர் ராணி சேது லட்சுமி பாயி அவர்களால் திறக்கப்பட்டது. திறப்பு விழா நெரியமங்கலம் அருகே ராணிக்கல்லில் ஏற்பாடு செய்யப்பட்டது. கண்ணன் தேவன் தேயிலைத் தோட்டத்தின் பொது மேலாளர் திரு. வாலஸ் சாலையை திறப்பதற்காக ராணியை அழைத்தார். இந்த சந்தர்ப்பத்தில் கோத்தமங்கலத்தின் [[ திரு.தரியத்து குஞ்சிதோமன் ஒரு நீண்ட உரை நிகழ்த்தினார். . . "  
நிர்வாக பொறியியலாளர் திரு. கே. தானு பிள்ளை 1924 சூலை 19 ஆம் தேதி தனது அறிக்கையில் இவ்வாறு கூறுகிறார்: "16 ஆம் தேதி இரவு ஆலுவா நகரத்திற்கு, குறிப்பாக அதன் தாழ்வான புறநகர்ப் பகுதிகளுக்கு ஒரு மோசமான ஒன்றாக இருந்தது. எல்லா தரப்பிலிருந்தும் உதவி கூக்குரல்கள் கேட்டது. குறைந்த எண்ணிக்கையிலான படகுகள், பொது மற்றும் தனியார், உயிர்களைப் மீட்பதைச் சமாளிக்க முடியாது. சொத்து பற்றி பேசக்கூடாது. நதி அதன் கரைகளில் நிரம்பி வழிகிறது. மீட்புப் பணிகளில் ஈடுபட்டுள்ள பல படகுகள் கவிழ்ந்ததாகக் கூறப்படுகிறது. விபத்து ஏற்பட்டவர்களின் எண்ணிக்கை கணிசமானதாகக் கூறப்படுகிறது, ஆனால் இந்த முன்னோடியில்லாத வெள்ளத்தால் ஏற்பட்ட விபத்துக்கள் மற்றும் அழிவின் அளவு மற்றும் வெள்ளம் குறையும் வரை அறிய முடியவில்லை. 17 ஆம் தேதி பிற்பகலில் வெள்ளம் அதன் உச்சத்தை எட்டியது. உள்ளூர் ரயில்வே பாலம் கிட்டத்தட்ட 6 அடி மூழ்கியுள்ளது. ஆழமான ரயில்வேயின் சுற்றுவட்டாரம் கிட்டத்தட்ட ஒரு அடி நீரில் மூழ்கியுள்ளது. 17 ஆம் தேதி மாலை முதல் வெள்ளம் குறையத் தொடங்கியது. "
# 99 பெரும் வெள்ளம்

## பட இணைப்புகள்

- A Railway Station Head Quarters collapsed in the flood
- A view of the 1924 Flood from Munnar
- Idukki Rainfall information for 15 to 18 July 1924
- Report on Alwaye
# கே. எம். மம்மன் மாப்பிள்ளை

**கண்டத்தில் எம். மம்மன் மாப்பிள்ளை (K. M. Mammen Mappillai)** (1922 நவம்பர் 22 &nbsp; - 2003 மார்ச் 3) இவர் ஓர் இந்திய தொழிலதிபரும், மெட்ராசு இறப்பர் பேக்டரி என்ற நிறுவனத்தின் நிறுவனருமாவார்.  
சென்னை கிருத்துவக் கல்லூரியில் பட்டம் பெற்றார். 1946 இல் சென்னை அருகே ஒரு சிறிய கொட்டகையிலிருந்து ஒரு பொம்மை பலூன் உற்பத்தி அலகு மூலம் தனது தொழில்துறை வாழ்க்கையைத் தொடங்கினார். 1952 வாக்கில், மெட்ராசு இறப்பர் பேக்டரி, இரப்பர் தயாரிப்பில் இறங்கியது. அப்போதிருந்து, நிறுவனம் 30 பில்லியன் ரூபாய் நிறுவனமாக வளர்ந்துள்ளது.  
1992 ஆம் ஆண்டில், மாப்பிள்ளைக்கு தொழில் துறையில் செய்த பங்களிப்புக்காக பத்மசிறீ விருது வழங்கப்பட்டது. இவரது சகோதரர்கள், கே.எம்.செரியன், கே.எம். பிலிப் மற்றும் கே.எம். மேத்யூ மற்றும் மருமகன் மம்மன் மேத்யூ ஆகியோரும் பத்மசிறீ விருது பெற்றவர்கள் ஆவர். அண்ணன் கே.எம்.செரியனும் பத்ம பூசண் பெற்றுள்ளார். இவரது உறவினர் எம்.கே.மாதுல்லாவுக்கும் பத்மசிறீ விருது வழங்கப்பட்டது.
# கே. எம். மம்மன் மாப்பிள்ளை

## சர்ச்சை

எல்ஜிடி குழுமம், எல்ஜிடி வங்கியில் கணக்கு வைத்திருப்பவர்களின் 18 பெயர்களின் பட்டியலில் கே.எம் மம்மன் மாப்பிள்ளை இருப்பதாக நம்பப்படுகிறது.
# மம்மன் மேத்யூ

**மம்மன் மேத்யூ** (**Mammen Mathew)** (பிறப்பு: 1944 செப்டம்பர் 20) இவர் தற்போது மலையாள மனோரமாவின் தலைமை ஆசிரியர். அதன் நிர்வாக இயக்குநராக உள்ளார். இவர் 2010 ஆகத்து 1 வரை மலையாள மனோரமாவின் தலைமை ஆசிரியராக இருந்த, மறைந்த கே.எம். மேத்யூவின் மூத்த மகன் ஆவார். மேத்யூ வெளியீட்டுத் துறையில் 45 ஆண்டுகளுக்கும் மேலான அனுபவம் பெற்றுள்ளார்.
# மம்மன் மேத்யூ

## தொழில்

மேத்யூ இடைக்கால இந்திய வரலாற்றில் தில்லியில் உள்ள புனித ஸ்டீபன் கல்லூரியில் இளங்கலையும் முதுகலையும் முடித்தார், பின்னர் டைம்ஸ் ஆப் இந்தியாவில் பயிற்சியாளராக பணியாற்றினார். அதைத் தொடர்ந்து, மலையாள மனோரமாவில் அதன் தில்லி நிருபராக சேர்ந்தார். 1968 ஆம் ஆண்டில், இவர் ஐக்கிய இராச்சியத்தில் கார்டிஃப் நகரில் உள்ள வெஸ்டர்ன் மெயில் (வேல்ஸ்) பத்திரிக்கையின் நிருபரானார். ஹரோல்ட் எவன்ஸின் கீழ் லண்டனில் உள்ள சண்டே டைம்ஸிலும் பணியாற்றினார். மேத்யூ ஓக்லஹோமா சிட்டி டைம்ஸில் சேர்ந்தார். பின்னர் தி டெய்லி ஓக்லஹோமாவில் 1969 இல் நிருபராக பணியாற்றினார். 2010 இல், இவர் தனது தந்தை கே.எம். மேத்யூவுக்குப் பிறகு மலையாள மனோரமாவின் தலைமை ஆசிரியராக ஆனர்.
# மம்மன் மேத்யூ

## விருதுகள்

- 2005 - இலக்கியத்திலும் கல்வித் துறையிலும் பணியாற்றியதற்காக பத்மசீ விருதினை இந்திய அரசு வழங்கியது.
- 2014 - கேசரி - மகாராட்டா அறக்கட்டளையால் நிறுவப்பட்ட பத்திரிகைத் துறையில் சிறந்து விளங்கிய லோக்மாண்ய திலக் தேசிய விருது.
# கே. எம். மேத்யூ

**கே.எம். மேத்யூ (K. M. Mathew)** (1917 சனவரி 2 - 2010 ஆகத்து 1) இவர் மலையாள மொழி நாளிதழான மலையாள மனோரமாவின் தலைமை ஆசிரியராக இருந்தார்.  
1954 இல் செய்தித்தாளில் நிர்வாக ஆசிரியராகவும் பொது மேலாளராகவும் சேர்ந்த இவர் 1973 இல் தலைமை ஆசிரியராக பதவியேற்றார். இவரது தலைமையில், மலையாள மனோரமா மலையாளம், இந்தி மொழிகளில் வனிதா என்ற பெயரிலும், வாராந்திர ஆங்கில இதழான தி வீக், உழவர் பத்திரிகை கர்சகசிறீ, குழந்தைகள் இதழான பாலராமன், மலையாளத்தில் களிகுடுக்கா, ஆங்கிலத்தில் மேஜிக் பாட், கலைக்களஞ்சிய மனோரமா ஆண்டு புத்தகம் போன்ற பல வெளியீடுகளை மலையாளம், தமிழ், ஆங்கிலம், இந்தி, பெங்காலி மொழிகளில் வெளியிட்டது.
# கே. எம். மேத்யூ

## ஆரம்ப கால வாழ்க்கை

கே.சி.மம்மன் மாப்பிள்ளை, குஞ்சண்டம்மா ஆகியோரின் ஒன்பது குழந்தைகளில் எட்டாவது குழந்தையாக 1917 சனவரி 2 அன்று கோட்டயத்தில் கே.எம். மேத்யூ பிறந்தார். கோட்டயம், எம்.டி.செமினரி பள்ளி, ஆலப்புழாவின் லியோ பன்னிரெண்டாம் பள்ளி உள்ளிட்ட பல பள்ளிகளிலிருந்து பள்ளிப்படிப்பை முடித்த பின்னர், வரலாற்றைப் படிக்க கோட்டயம் சி.எம்.எஸ் கல்லூரியில் சேர்ந்தார். பின்னர், சென்னை கிறித்துவக் கல்லூரியில் பொருளாதாரத்தில் இளங்கலைப் படம் பெற்றார். இவர் 1942 செப்டம்பர் 7 அன்று கோட்டயத்தில் உள்ள தனது வீட்டில் அன்னம்மா என்பவரை மணந்தார்.
<sup data-ve-ignore="true">&#x5B; *<span title="This claim needs references to reliable sources. (April 2018)">மேற்கோள் தேவை</span>* &#x5D;</sup>
# கே. எம். மேத்யூ

## தொழில்

மேத்யூ 1940 ஆம் ஆண்டில் சிக்மகளூரில் ஒரு தோட்டக்காரராக தனது வாழ்க்கையைத் தொடங்கினார். அங்கு இவர் தனது சகோதரர் கே.எம். ஜேக்கப் உடன் சேர்ந்து குடும்பத்திற்கு சொந்தமான பத்ரா தோட்டத்தை கவனித்துக்கொண்டார். சிக்மகளூர் தோட்டத்தில் ஏழு ஆண்டுகள் கழித்தார். இந்த காலகட்டத்தில், இவர் மைசூர் ரப்பர் தொழிற்சாலை என்ற பெயரில் பலூன் உற்பத்தி நிலையத்தை தனது தோட்ட வளாகத்தில் திறந்தார். ஆனால் அதனால் ஏற்பட்ட மாசு காரணமாக தொழிற்சாலை விரைவில் மூடப்பட்டது. இந்த தொழிற்சாலையில் உள்ள இயந்திரங்கள் பின்னர் சென்னைக்கு மாற்றப்பட்டன. இவரது தம்பி கே.எம். மம்மன் மாப்பிள்ளையுடன் சேர்ந்து மெட்ராசு இறப்பர் பேக்டரி என்ற நிறுவனத்தை நிறுவினார். 1947 ஆம் ஆண்டில், மேத்யூ நேச முகவர்களைத் தொடங்க மும்பைக்குச் சென்றார்.  
மும்பையில் ஏழு ஆண்டுகள் கழித்த பின்னர், மேத்யூ கோட்டயத்திற்கு குடிபெயர்ந்து மலையாள மனோரமாவில் நிர்வாக ஆசிரியராகவும் பொது மேலாளராகவும் 1954 மே 15 இல் சேர்ந்தார். 1973 மார்ச் 14 இல் இவரது மூத்த சகோதரரும், அப்போதைய தலைமை ஆசிரியருமான கே.எம்.செரியன் இறந்ததைத் தொடர்ந்து, மேத்யூ மலையாள மனோரமாவின் தலைமை ஆசிரியராக பதவியேற்றார். 2010 ஆகஸ்ட் 1 அன்று தான் இறக்கும் வரை அந்த பதவியிலிருந்தார். உலகின் முன்னணி ஆலோசகர்களின் உதவியுடன் மலையாள மனோரமாவின் நிர்வாகத்தில் மேத்யூ நிபுணத்துவத்தை செலுத்தினார். மேத்யூவின் தலைமையின் கீழ், மலையாள மனோரமா 17 பதிப்புகளாக வளர்ந்து 1.6 மில்லியனுக்கும் அதிகமான பிரதிகள் விற்கப்பட்டது.
# கே. எம். மேத்யூ

## விருதுகள்

1998 இல், மேத்யூவுக்கு பத்ம பூசண் விருது வழங்கப்பட்டது . தகவல் அறியும் சுதந்திரம் விருது (1991), தேசிய குடிமகன் விருது (1992), ராமகிருட்டிணா ஜெய் தயால் விருது (1995), துர்கா பிரசாத் சவுத்ரி விருது (1996), பிரஸ் அகாடமி விருது (1997) மற்றும் பி.டி. கோயங்கா விருது(1996) போன்ற பல விருதுகள் இவர் பெற்றுள்ளார்..  
இவரது முதலாமாண்டு நினைவு நாள் விழாவில், இந்தியா அஞ்சல் துறை ஒரு நினைவு அஞ்சல் தலை வெளியிட்டது.
# கே. எம். மேத்யூ

## குடும்பம்

இவரது மனைவி அன்னம்மா மேத்யூ, சமையல் நிபுணர் ஆவார். மேலும் இவர், வனிதாவின் தலைமை ஆசிரியராக இருந்தார். இவர் திருமதி கே.எம் மேத்யூ என்ற பெயரில் எழுதினார். மேத்யூவின் புத்தகம் ஒன்று அன்னம்மா (தனது மனைவியை அடிப்படையாகக் கொண்டது) என்ற பெயரில் பெங்குயின் நிறுவனம் மலையாளத்திலும் (2004) ஆங்கிலத்திலும் (2005) வெளியிடப்பட்டது.  
இவர்களுக்கு மம்மன் மேத்யூ உட்பட நான்கு குழந்தைகள் இருந்தனர்.
# கே. எம். மேத்யூ

## சுயசரிதை

இவரது சுயசரிதை எட்டாமத்தே மோதிரம் என்ற பெயரில் (எட்டாவது மோதிரம்) 2008 இல் வெளியிடப்பட்டது.
# கே. எம். மேத்யூ

## இறப்பு

வயது தொடர்பான வியாதிகளால் அவதிப்பட்ட இவர் 2010 ஆகத்து 1 அன்று தனது 93 வயதில் கோட்டயத்தில் உள்ள தனது வீட்டில் காலமானார். அடுத்த நாள் அவர் தனது வீட்டிற்கு அருகிலுள்ள நியூ ஆர்த்தடாக்ஸ் தேவாலயத்தில் (புத்தன்பள்ளி, கோட்டயம்) அடக்கம் செய்யப்பட்டார். இவரது மனைவி அன்னம்மா 2003 இல் இவருக்கு முன்னரே இறந்து போனார்.
# அன்னம்மா மேத்யூ

**அன்னம்மா மேத்யூ** (**Annamma Mathew)** (1822 மார்ச் 22 - 2003 சூலை 10) **திருமதி** கே. எம். மேத்யூ என்றும் அறியப்படும் இவர், வனிதா என்ற மலையாளப் பத்திரிக்கையின் நிறுவனரும் தலைமை ஆசிரியரும் ஆவார். இது இந்தியாவில் அதிகளவில் விற்பனையாகும் பெண்கள் பத்திரிகையாகும். மேலும் இவர் மலையாள மனோரமாவின் தலைமை ஆசிரியர் கே. எம். மேத்யூவின் மனைவியாவார்.  
இவர் மலையாளத்தில் சமையல் இலக்கியம், புதிய சமையல் குறிப்புகளுக்கான ஆசிரியராக இருந்தார். இவர் மலையாளத்தில் 17 சமையல் புத்தகங்களையும், ஆங்கிலத்தில் 4 புத்தகங்களையும் எழுதியுள்ளார் மேலும் பத்திரிகை, இசை, சமையல் மற்றும் சமூக நலன் ஆகிய துறைகளிலும் பங்களிப்பு செய்துள்ளார்.
# அன்னம்மா மேத்யூ

## ஆரம்ப கால வாழ்க்கை

இவர் 1922 ஆம் ஆண்டு மார்ச் 22 ஆம் தேதி ஆந்திராவின் கோதாவரி மாவட்டத்தில் பிறந்தார். அங்கு இவரது தந்தை சென்னை அரசாங்கத்தில் அறுவை சிகிச்சை நிபுணராக இருந்தார். இவர் தனது 20 வயதில் பின்னர் ஒரு தோட்டக்காரரும், மலையாள மனோரமாவின் எதிர்கால தலைமை ஆசிரியருமான கே.எம். மேத்யூ, என்பவரைத் திருமணம் செய்து கொண்டார். சமையல் கலையில் தனது திறமைகளை இவர் கூர்மைப்படுத்தினார். இத்திறமைகளை தனது இவர் தந்தையிடமிருந்து பெற்றார்.  
மலையாள மனோரமாவில் வெளியிடப்பட வேண்டிய ஒரு செய்முறையைத் தயாரிக்குமாறு இவரது மாமனார் கே.சி.மம்மன் மாப்பிள்ளை கேட்டபோது இவரது வாழ்க்கையில் ஒரு புதிய திருப்பம் ஏற்பட்டது.
# அன்னம்மா மேத்யூ

## பங்களிப்புகள்

மலையாளத்தில் ஒரு வழக்கமான ஊடக பத்தியான "பாசக விதி" (சமையல் முறை) என்பதன் மூலம் புதிய சமையல் குறிப்புகளுக்கான முக்கிய கட்டுரையாளராகவும் இருந்தார். 1975 ஆம் ஆண்டில் வனிதாவைத் தொடங்குவதன் மூலம் இவர் ஒரு புதிய கட்டத்திற்குள் நுழைந்தார். இவர் அதன் முதல் தலைமை ஆசிரியராக இருந்தார். மேலும் இவரது வாழ்நாள் இறுதி வரை பதவியில் தொடர்ந்தார். பெண்களை மேம்படுத்துவதை நோக்கமாகக் கொண்ட கோட்டயத்தில் உள்ள கஸ்தூர்பா சமூக நல மையம் மூலம் சமூக நடவடிக்கைகளிலும் ஈடுபட்டார்.  
சமையல், உடல்நலம், அழகு பராமரிப்பு , அழகுக்கலை முதல் பூக்கடை, பயணம் வரையிலான பாடங்களில் இருபதுக்கும் மேற்பட்ட புத்தகங்களை எழுதியுள்ளார். இவர் ஒரு கட்டுரையாளராகவும் இருந்தார். மேலும் இவரது பெரும்பாலான சமையல் குறிப்புகள் பிரபலமான வெளியீடுகளில் கிடைக்கின்றன.
# அன்னம்மா மேத்யூ

## விருதுகள்

பத்திரிகைக்கான இவரது பங்களிப்புகள் இவருக்கு பல கௌரவங்களைப் பெற்றன . மேலும் ரேச்சல் தாமஸ் விருது (1992), 'விக்ஞானதீபம் புரஸ்காரம்' (1994), 'நிர்மிதி கேந்திரா' விருது (1996) உள்ளிட்ட பல விருதுகளை வென்றன.
# அன்னம்மா மேத்யூ

## இறப்பு

நோய்வாய்ப்பட்டிருந்த அன்னம்மா தனது 81 வயதில் கோட்டயத்தில் உள்ள ஒரு தனியார் மருத்தவமனையில் 2003 சூலை 10இல் இறந்தார்.
# வனிதா (இதழ்)

::வனிதா என்ற பெயரில் அமைந்துள்ள கட்டுரைகளுக்கு, வனிதா என்ற பக்கத்தை பார்க்கவும்
# வனிதா (இதழ்)

## வரலாறு

வனிதா 1975ஆம் ஆண்டில் ஒரு மாதந்திர இதழாகத் தொடங்கப்பட்து, பின்னர், 1987இல் பதினைந்து தினங்களுக்கொருமுறை வெளிவரும் இதழாக மாறியது. சமூக சேவை, சமையல், பத்திரிகை, இலக்கியம் ஆகிய துறைகளில் மகத்தான பங்களிப்பு செய்த கே.எம். மேத்யூ என்பவரின் மனைவி அன்னம்மா மேத்யூ என்பவர் இந்த பத்திரிகையை நிறுவினார். வனிதா முதலில் மலையாளத்தில் வெளியிடப்பட்டது. பின்னர், 1997இல் இந்தி பதிப்பை அறிமுகப்படுத்தியது. இதன் பெயர் மலையாளத்தில் "பெண்" என்று மொழிபெயர்க்கப்பட்டாலும், அதில் பல்வேறு தலைப்புகளில் கட்டுரைகள் உள்ளன.  
வனிதா கோட்டையத்தைச் சேர்ந்த எம். எம். பதிப்பகம் என்ற நிறுவனத்திற்குச் சொந்தமானது. எம். எம். பதிப்பகம் மலையாள மனோரமா குழுமத்தின் ஒரு பகுதியாகும். மாதத்திற்கு இரண்டு முறை வெளியிடப்படுவதோடு மட்டுமல்லாமல், ஓணம், ஈஸ்டர், புத்தாண்டு தினம், கிறிஸ்துமஸ் ஆகியவற்றிற்கான சிறப்பு இரட்டை பதிப்புகளும் வனிதாவில் வெளியிடப்பட்டுள்ளன.  
2000ஆம் ஆண்டு சூலை, திசம்பர் இடையே வனிதா 3,82,027 பிரதிகள் விற்று, இந்தியாவில் சிறப்பாக விற்பனையாகும் பத்திரிகையாக இருந்தது. 2012ஆம் ஆண்டில், பத்திரிகையின் மலையாள பதிப்பிற்கு 2.27 மில்லியனுக்கும் அதிகமான வாசகர்கள் இருந்தனர். இது இந்தியாவில் அதிக வாசிப்பு இதழாக அமைந்தது.
# கே. சி. மம்மன் மாப்பிள்ளை

**கண்டத்தில் செரியன் மாப்பிள்ளை மம்மன் மாப்பிள்ளை (Kandathil Cheriyan Mappillai Mammen Mappillai)** இவர் ஓர் பிரபல பத்திரிகையாளர் ஆவார். இவரது தந்தை வழி மாமாவான கண்டத்தில் வர்கீசு மாப்பிள்ளை என்பவர் இறந்த பிறகு, மலையாள மனோரமா என்ற மலையாள மொழி நாளேட்டின் ஆசிரியரானார். ஒரு பிரபல பத்திரிகையாளர் என்பதைத் தவிர, இவர் ஒரு சுதந்திர போராட்ட வீரருமாவார். இவர் சிறீ மூலம் பிரபல சட்டமன்றத்தில் உறுப்பினராக இருந்தார். இவர் தோட்டங்களின் வளர்ச்சியிலும் கவனம் செலுத்தினார். மேலும் இவரது மகன்களின் பல்வேறு நிறுவனங்களின் பின்னணியில் இருந்தார். இவர் காந்தியவாதியான கே. இ. மம்மனின் தந்தைவழி மாமா ஆவார்.  
இந்திய சுதந்திர இயக்கத்தின் ஆதரவாலும், ஈடுபாட்டின் காரணமாகவும், இவர் திருவிதாங்கூர் திவானான சர் சே. ப. இராமசுவாமி ஐயருடன் மோதலில் ஈடுபட்டார். அதற்காக கைது செய்யப்பட்டு இரண்டு ஆண்டுகள் சிறைவாசம் அனுபவித்தார். அத்துடன் மலையாள மனோரமா செய்தித்தாள் மூடப்பட்டது.  
1873 இல் பிறந்த இவர், 1953 திசம்பர் 31இல் 80 வயதில் இறந்தார்.
# உனக்கா எனக்கா

**உனக்கா எனக்கா** என்பது போகோ தொலைக்காட்சி யில் 26.11.2018 முதல் திங்கள் முதல் வெள்ளி வரை பிற்பகல் 2:00 மணிக்கு ஒளிபரப்பாகும் தொலைக்காட்சி தொடர் ஆகும். இந்த தொடர் குழந்தைகள் நாடகத்தொடர் ஆகும். இத்தொடரில் தஷ்வந்த், பூஜா, மகேஷ்வர் ஷா, பாயல், சுவத்தந்தரா மற்றும் சந்துரு நடித்துள்ளனர்
# உனக்கா எனக்கா

## நடிகர்கள்

- மகேஷ்வர் ஷா - கல்யாண்
- தஷ்வந்த் - முகில்
- சந்துரு - யோகேஷ்
- சுவத்தந்தரா - நிக்கி
- பூஜா - ரக்ஷா
- பாயல் - சோனியா
- சுபன் → பிராத் - யஷ்
- சுனிதா - ராகினி
- கீதா → ஷாமிலி - ரேகா
- லதா → மீரா கிருஷ்ணன் - ராதா
- சேட் ஜி → சுரேஷ் கிருஷ்ணமூர்த்தி - சேட் ஜி / சொட்டை
# கே. ஈ. மம்மன்

**கே. ஈ. மம்மன் (K. E. Mammen)** (1921 சூலை 31 - 2017 சூலை 26) ஓர் இந்திய சுதந்திரப் போராட்ட வீரராவார். மகாத்மா காந்தியைப் பின்பற்றுபவராக இருந்த இவர் பெரும்பாலும் கேரள காந்தி என்று அழைக்கப்படுகிறார்.
# கே. ஈ. மம்மன்

## தனிப்பட்ட வாழ்க்கை

1921 சூலை 31 ஆம் தேதி திருவனந்தபுரத்தில் கே. சி. ஈப்பன், குஞ்சண்டம்மா ஆகியோரின் ஆறாவது குழந்தையாக மம்மன் *கண்டத்தில்* என்ற குடும்பத்தில் பிறந்தார். இவரது தந்தை கொல்லம் தேசிய வங்கியில் மேலாளராக இருந்தார். இவர்கள் கேரள அரசுச் செயலகத்திற்கு எதிரே வசித்து வந்தனர். அங்கு பல சுதந்திரப் போராளிகள் தங்கள் உரைகளை நிகழ்த்தினர். மம்மன் காந்தியக் கொள்கைகளை கடுமையாக பின்பற்றுபவராக இருந்து அதன்படியே கடுமையான வாழ்க்கையை நடத்தினார். மேலும், இவர் திருமணமாகாமலே இருந்தார்.
# கே. ஈ. மம்மன்

## செயல்பாடுகள்

திருவிதாங்கூர் மாணவர் கூட்டமைப்பின் தலைவரான இவர் திருவனந்தபுரத்தின் நுண்கலைக் கல்லூரியில் இடைநிலை மாணவராக இருந்தார். இந்தக் காலகட்டத்தில், திருநக்கராவில் நடைபெற்ற பொதுக் கூட்டத்தின்போது, மாணவர்களைச் சுதந்திரப் போராட்டத்தில் சேர வலியுறுத்தியதற்காக இவர் சிறையில் அடைக்கப்பட்டார். சி. கேசவனின் புகழ்பெற்ற ' கோழெஞ்சேரி உரை' சமூக காரணங்களுக்காக தன்னை அர்ப்பணிக்க மம்மனை ஊக்கப்படுத்தியது. கொல்லம் தேசிய வங்கி அப்போதைய திருவிதாங்கூரின் திவானாக இருந்த சி.பி.ராமசாமி ஐயரால் மூடப்பட்டது. கைது செய்யப்பட்ட அதிகாரிகளில் மம்மனின் தந்தை, கே.சி.மம்மன் மாப்பிள்ளையின் சகோதரரும் இருந்ததோடு, அவர் சிறையில் இறந்தும் போனார். ஒரு கூட்டத்தில் திவானை விமர்சித்ததற்காக கல்லூரியில் இருந்து வெளியேற்றப்பட்ட இவர், அங்கு கல்வியைத் தொடர முயன்றபோது எர்ணாகுளம் மகாராஜா கல்லூரியில் சேர்க்கை நிராகரிக்கப்பட்டது. பின்னர் திருச்சூர் புனித தாமசு கல்லூரியில் இடைநிலை படிப்பை முடித்தார். 1940 ஆம் ஆண்டில் இளங்கலை பட்டத்திற்காக சென்னை கிறித்துவக் கல்லூரிக்குச் சென்றார். ஆனால் விரைவில் வெளியேறு இந்தியா இயக்கத்தில் பங்கேற்றதற்காக வெளியேற்றப்பட்டார்.  
இந்த காலகட்டத்தில் மகாத்மா காந்தி இளைஞர்களை சுதந்திர போராட்டத்தில் சேர அழைத்தார். இதனால் மம்மன் ஈர்க்கப்பட்டு, திருவல்லா, கோட்டயம் மக்களிடையே பணியாற்றத் தொடங்கினார். 1952 திருவிதாங்கூர்-கொச்சி சட்டமன்றத் தேர்தலில் புதிதாக அமைக்கப்பட்ட பிரஜா சோசலிச கட்சியின் வேட்பாளராக இருந்த இவர் 500 வாக்குகள் வித்தியாசத்தில் இரண்டாவது இடத்தைப் பிடித்தார். இவரது நிகழ்வு நிறைந்த வாழ்க்கையில், இராமசிரமம் விருது, லோகி விச்சரவேதி விருது, டி.கே.வி அறக்கட்டளை விருது உட்பட பல பாராட்டுக்களைப் பெற்றார். இவர் இறக்கும் வரை கேரள மாநிலம் முழுவதும் மது எதிர்ப்பு பிரச்சாரங்களில் தீவிரமாக ஈடுபட்டார். மம்மன் 2017 சூன் 26 அன்று இறந்தார்.
# வெண்மணி அச்சன் நம்பூதிரிபாடு

**வெண்மணி அச்சன் நம்பூதிரிபாடு** *(Venmani Achhan Nambudiripad)* என்று பிரபலமாக அழைக்கப்படும் வெண்மணி பரமேசுவரன் நம்பூதிரிபாடு (1817-1890) மலையாளத்தின் பிரபல கவிஞர் ஆவார். மலையாள இலக்கியத்தின் வெண்மணி பள்ளியில் ஈடுபட்டிருந்த வெண்மணி இல்லம் என்ற குடும்பத்தில் பிறந்தார். இவர் அந்தக் காலத்தின் மற்றொரு பிரபலமான கவிஞரான வெண்மணி விஷ்ணு நம்பூதிரிபாட்டின் மருமகன் ஆவார்.  
இவர் ஒரு எளிய கவிதை பாணியை உருவாக்கினார். இதை பொது மக்கள் புரிந்து கொள்ளவும் பாராட்டவும் முடிந்தது. இவர் பொல்பயா மனையைச் சேர்ந்த சிறீதேவி என்பவரையும், கொடுங்கல்லூர் அரச குடும்பத்தைச் சேர்ந்த இளவரசி குஞ்சிப்பிள்ளை தம்புராட்டியையும் மணந்தார். இவரது மகன்களான வெண்மணி மகான் நம்பூதிரிபாடு, கொடுங்கல்லூர் குஞ்சிக்குட்டன் தம்புரான் இவரது அறிவார்ந்த பாரம்பரியத்தை முன்னெடுத்தனர்.  
இவர் வசனத்தில் நீண்ட கதையையும், கடிதம் எழுதுதலில் கவிதை அமைப்பையும் தொடங்கினார். துரதிர்ஷ்டவசமாக, இவரது கவிதைகள் எதுவும் இவரது வாழ்நாளில் வெளியிடப்படவில்லை. ஆனால் பல தலைமுறையிலிருந்து தலைமுறைக்கு இதயத்தால் பரப்பப்பட்டன.
# வெண்மணி மகான் நம்பூதிரிபாடு

**வெண்மணி மகன் நம்புதிரிபாடு (Venmani Mahan Nambudiripad )** (1844-1893) (கடம்பன் என்றும் அழைக்கப்படுகிறார்) இவர் வெண்மணி இல்லத்தின் புகழ்பெற்ற மலையாள கவிஞரும், மலையாள இலக்கியத்தின் வெண்மணி இயக்கத்தின் முக்கிய இலக்கிய நபர்களில் ஒருவருமாவார்.  
வெண்மணி மகான் 1844 ஆம் ஆண்டில் புகழ்பெற்ற வெண்மணி அச்சன் நம்பூதிரிபாடு, பொல்பயா மனையின் சிறீதேவி ஆகியோருக்கு பிறந்தார். இவர் புகழ்பெற்ற அறிஞராகவும், இருக்கு வேதத்தின் பயிற்சியாளராகவும் இருந்தார். இவர் சிறுவயதிலிருந்தே கவிதைகளை எழுதத் தொடங்கினார். ஆனால் இவரது இயல்பான சோம்பல் காரணமாக இவரின் பெரும்பாலான கவிதைகளை முடிக்க முடியவில்லை. இவர் தனது கவிதைகள் எதையும் எழுதப்பட்ட வடிவத்தில் வைத்திருக்கவில்லை. ஏனென்றால் இவர் எழுதியதை எந்த நேரத்திலும் ஓதினார்.  
இவரது முக்கிய படைப்புகளில் பூரபிரபந்தம் (திருச்சூரின் பூரம் பற்றி விவரிக்கிறது), போதிபூச சரிதம், மூன்று ஆட்டகதைகள், மதுராபுரி சரிதம், கவிபுஷ்பமாலா, சங்கமேசா யாத்திரை, சங்கமேச அஷ்டகம், நான்கு துள்ளல் படைப்புகள் மற்றும் ஏராளமான பாடல்களும் பக்தி வசனங்களும் உள்ளன.  
இவர் தனது 49 வயதில் பெரியம்மை நோயால் 1893 இல் இறந்தார்.
# வெண்மணி பள்ளி

**வெண்மணி இயக்கம்** *(Venmani School)* என்றும் அழைக்கப்படும் **வெண்மணி பள்ளி**யைச் சேர்ந்த கவிஞர்கள் மலையாள இலக்கியத்தில் ஒரு இயக்கமாக ஈடுபட்டனர். கவிதை பாணியை 19 ஆம் நூற்றாண்டில் கொடுங்கல்லூரின் வெண்மணி இல்லத்தின் உறுப்பினர்கள் முன்னோடியாகக் கொண்டனர்.
# வெண்மணி பள்ளி

## முக்கிய உறுப்பினர்கள்

வெண்மணி பள்ளியின் முக்கிய கவிஞர்கள் வெண்மணி அச்சன் நம்பூதிரிபாடு (1817-1891), வெண்மணி மகான் நம்பூதிரிபாடு (1844-1893), பூந்தோட்டம் அச்சன் நம்பூதிரி (1821-1865), பூந்தோட்டம் மகான் நம்பூதிரி (1857-1896) மற்றும் கொடுங்கல்லூர் கோவிலகத்தின் உறுப்பினர்கள் (அரச குடும்பம்) கொடுங்கல்லூர் குஞ்சிக்குட்டன் தம்புரான் போன்றவர்கள் இருந்தனர். இந்த கவிஞர்களின் பாணி சிறிது காலத்திற்கு மிகவும் பிரபலமடைந்தது. மேலும் வெளுத்தேரி கேசவன் வைத்தியர் (1839-1897) மற்றும் பெருநெல்லி கிருட்டிணன் வைத்யன் (1863-1894) போன்றவர்களும் இருந்தனர்.
# வெண்மணி பள்ளி

## இலக்கியத்தின் நடை

வெண்மணி பள்ளி பொதுவான நாள் கருப்பொருள்களுடன் தொடர்புடைய ஒரு கவிதை பாணியையும், சமசுகிருதத்தை விட தூய மலையாளத்தையும் பயன்படுத்தியது. எனவே கவிதைகள் சாதாரண மனிதர்களால் எளிதில் புரிந்து கொள்ளப்பட்டது. படைப்புகள் நகைச்சுவை, அறிவு, பாடல் அளவு ஆகியவற்றிற்கு பெயர் பெற்றன.
# கல்வி (தொலைக்காட்சித் தொடர்)

**கல்வி** என்பது தஷ்வந்த், காவியா, லதா, செல்வி, ஜெயஸ்ரீ மற்றும் பேபி மோஷிகா ஆகியோர் நடித்த 2017 தமிழ் மொழி குடும்ப நாடகம். இது போகோவில் 23 அக்டோபர் 2017 முதல் ஒவ்வொரு திங்கள் - சனிக்கிழமை இரவு 8:30 மணிக்கு ஒளிபரப்பத் தொடங்கியது . இந்த சீரியலுக்கு ஆனந்த விகடன் விருதுகள் 2018 மற்றும் 2019 ஆகியவற்றிலிருந்து தமிழ் துறையின் பெரிய பட்ஜெட் சீரியலுக்கான விருது கிடைத்தது.
# கல்வி (தொலைக்காட்சித் தொடர்)

## கதை

வாழ்க்கையில் பல மகிழ்ச்சியையும் போராட்டத்தையும் கடக்கும் தஷ்வந்த் ( தஷ்வந்த் ) பற்றிய கதை இது.
# கல்வி (தொலைக்காட்சித் தொடர்)

## நடிகர்கள்

### முக்கிய நடிகர்கள்

- தஷ்வந்த் - தஷ்வந்த் (தாஷு / டாஷ்)
- காவியாவாக காவியா ஜெய்பிரகாஷ்
- பிரதீப்பாக ராகுல் (வெளிநாட்டு சிறுவன்), தஷ்வந்த் (முகமூடியாக நடித்தார்) - இரட்டை வேடத்தில்
# கல்வி (தொலைக்காட்சித் தொடர்)

## நடிகர்கள்

### குடும்பங்கள்

- ஸ்ரீஜா → ஷிஸ்ரிகா - திவஸ்ரீயாக (புஜ்ஜி / புஜ்ஜிமா)
- புவனாவின் மகளாக பேபி மோஷிகா
- தஷ்வந்தின் தாயாக லதா
- தஷ்வந்தின் பாட்டியாக செல்வி
- தஷ்வந்தின் தந்தையாக குமரன்
- புவனாவாக செம்பருதி மௌனிகா
- தஷ்வந்தின் 2 வது பாட்டியாக கோவிந்தம்மல்
- தஷ்வந்தின் தாத்தாவாக பழனி
- பாப்பியாக சத்யா; திவ்யஸ்ரீயின் தாய்
- திவ்யஸ்ரீ தந்தையாக குமார்
- திவ்யஸ்ரீயின் பாட்டியாக தயானிதி
- புவனாவின் கணவராக ஷங்கர்
# கல்வி (தொலைக்காட்சித் தொடர்)

## நடிகர்கள்

### முதன்மை

- தனுஷ்
- பாலமுரளி
- சுதர்
- கேசவ்
- தீபக் குமார்
- பிரசன்னா
- ஸ்ரீசரன்
- முத்தமிஜ் அரசன்
- முகமது ஃபராஸ்
- கார்த்திகேயன்
- சாய் விக்ரம்
- முகேஷ்
- சஞ்சய் குமார்
- கௌதம்
- ஜனகி ராமன்
# கல்வி (தொலைக்காட்சித் தொடர்)

## நடிகர்கள்

### ஆதரவாளர்கள்

- மிதேஷ் அரவிந்த்
- ரோஹித்
- அஜய்
- கிரிதர்
- சாந்தனு
- கண்ணன்
- சங்க மித்ரான்
- சஞ்சய்
- தேவா
- மனீஷ்
- அமானுல்லா
- தரணி
- செல்வ குமார்
- பிரவீன்
- சந்தோஷ்
- லுகேஷ்
- அரவிந்தன்
- அருண்
- குட்டி தனுஷ்
- யோகேஷ்
- ராகுல் கண்ணா
- ராகுல் ஆகாஷ்
- ஹேமந்த்
- பாலாஜி
- யு.எஸ்.பிரியதர்ஷன் உமபதி
- நிதீஷ்குமார்
- மணிகண்டன்
- யுவன் சங்கர் ராஜா
- கோகுல்
- ரோஹித்
- ஏ.அருண் மற்றும் பலர் ...
# கல்வி (தொலைக்காட்சித் தொடர்)

## நடிகர்கள்

### பெண்கள்

- முதன்மை
- ஜெயஸ்ரீ
- வைஷ்ணவி
- பவித்ரா
- ரக்ஷா
- திவ்யா
- மனிஷா
- பிரியங்கா
- வினோதினி
- பூஜை
- சந்தியா
- சீதா
- ரேஷ்மா
- என்.பவித்ரா
- ஜோஷ்னா
- எஸ்.ஜெயஸ்ரீ
- பூஜா தேவதர்ஷினி
- பூமிகா
- ஷாலினி சந்த்ரு
# கல்வி (தொலைக்காட்சித் தொடர்)

## நடிகர்கள்

### ஆதரவாளர்கள்

- மோனிகா
- பத்ம சீதா
- சஹானா
- பூர்ணிமா
- மேகனா
- மேகா
- ஜெனிதா
- அனந்த லட்சுமி
- கிருத்திகா
- பூஜா ஸ்ரீ
- ஸ்ரீ வைணவி
- நிதர்ஷனா
- சுஷ்மிதா
- ஷாலினி ரகுராம்
- லிதீஷ்வரி மற்றும் பலர்
# கல்வி (தொலைக்காட்சித் தொடர்)

## நடிகர்கள்

### முன்னாள் நடிகர்கள்

- தாஷ்வந்தின் பாட்டியாக லதா சபாபதி (செல்வியால் மாற்றப்பட்டர்)
- புவனாவாக லட்சுமி (செம்பருதி மௌனிகாவால் மாற்றப்பட்டர்)
# கல்வி (தொலைக்காட்சித் தொடர்)

## நடிப்பு

தஷ்வந்த், இந்த சீரியலில் ஒரு முக்கிய முன்னணி ஆண் பாத்திரத்தில் நடிக்கிறார், அவர் 'குட்டிஸ்' சீரியலில் நன்கு அறியப்பட்டவர். காவியா ஜெய்பிரகாஷ் இந்த சீரியலில் அறிமுகமானார், முக்கியக் கதாபாத்திரத்தில் நடிக்கிறார். மோஷிகா, குழந்தை கலைஞர் இந்த சீரியலில் அறிமுகமானார், புவனாவின் மகளாக ஒரு பாத்திரத்தை வகிக்கிறார். செம்பருத்தி ம oun னிகா , இந்த சீரியலில் புவனாவின் பெண் வேடத்தில் நடிக்கிறார், செம்பருத்தி , இரட்டாய் ரோஜா மற்றும் வள்ளி ஆகிய சீரியல்களில் அவர் நன்கு அறியப்பட்டார் . ஸ்ரீஜா → ஷேஷ்ரிகா, இந்த சீரியலில் திவ்யஸ்ரீயின் பெண் வேடத்தில் நடிக்கிறார், அவர் 'சங்கிலி' சீரியலில் நன்கு அறியப்பட்டவர். லதா, தஷ்வந்திற்கு அம்மா வேடத்தில் நடிக்கிறார். செல்வி, ராகுல், ஜெயஸ்ரீ, பாலமுரளி, சுதார் துணை வேடத்தில் நடிக்கின்றனர்.
# கல்வி (தொலைக்காட்சித் தொடர்)

## சர்வதேச ஒளிபரப்பு

- இந்தத் தொடர் 23 அக்டோபர் 2017 அன்று போகோவில் வெளியிடப்பட்டது . இந்த நிகழ்ச்சி சர்வதேச அளவில் சேனலின் சர்வதேச விநியோகத்திலும் ஒளிபரப்பப்பட்டது.
- இது போகோவில் இலங்கை , சிங்கப்பூர் மற்றும் மலேசியாவில் ஒளிபரப்பப்பட்டது .
அமெரிக்கா, ஐரோப்பா , வட அமெரிக்கா மற்றும் கனடா ஏடிஎன் தமிழ் பிளஸில் திங்கள் முதல் வெள்ளி வரை 20:00 மணிக்கு. அசல் ஒளிபரப்பிற்குப் பிறகு.
# கல்வி (தொலைக்காட்சித் தொடர்)

## தொடர்புடைய நிகழ்ச்சிகள்

போகோ சோப் ஓபரா சீரியல்கள்  
- NH4
- உனகென்னா வீனம் சோலு
- உனக்கா எனக்கா
- நானும் சைக்ளூம்
- சங்கிலி
- ராம காவியம்
- பரமேஸ்வரி வந்தால்
- கோபாமுதன் நாகனன்
- குட்டிஸ்
- COC
- பீ சவல் 2
- முருங்கமாரா வேதலம்
- ஷெனய்
- மிருக பாசம்
# பென்சமிடின்

**பென்சமிடின்** *(Benzamidine)* என்பது C<sub>6</sub>H<sub>5</sub>C(NH)NH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரைல் அமிடின் சேர்மத்திற்கு ஓர் எளிய எடுத்துக்காட்டாக பென்சமிடின் கருதப்படுகிறது. வெண்மை நிறம் கொண்டு தண்ணீரில் சிறிதளவு கரையும் தன்மையை கொண்டுள்ளது. வழக்கமாக இதை நீரில் கரையக்கூடிய வெண்மை நிற ஐதரோகுளோரைடு உப்பாகவே கையாள்கிறார்கள்.  
பென்சமிடினின் கட்டமைப்பில் ஒரு குட்டையான C=NH பிணைப்பும் ஒரு நீண்ட C-NH2 பிணைப்பும் முறையே 129 மற்றும் 135 பைக்கோமீட்டர்கள் நீளத்தில் காணப்படுகின்றன.
# பென்சமிடின்

## பயன்பாடுகள்

பென்சமிடின் சேர்மமானது டிரிப்சின், டிரிப்சின் போன்ற நொதிகள் மற்றும் செரின் புரதங்களின் மீளக்கூடிய போட்டி தடுப்பானாகும். ஒரு புரதத்தை புரோட்டீசுகள் சிதைப்பதைத் தடுக்க புரதப் படிகவியலில் இது பெரும்பாலும் ஒரு ஈந்தணைவியாகப் பயன்படுத்தப்படுகிறது.
கீழே உள்ள முக்கோண டையமீன் குழு இதற்கு மிகவும் வெளிப்படையான குச்சி மனிதன் வடிவத்தை அளிக்கிறது, இந்த வேறுபாடு அடர்த்தி வரைபடங்களில் காண்பிக்கப்படுகிறது. பென்சமிடின் பகுதிக்கூறு தாபிகாட்ரான் போன்ற சில மருந்துகளிலும் காணப்படுகிறது.  
பென்சமிடினுடன் α-ஆலோகீட்டோன்களுடன் சேர்த்து குறுக்க வினையில் ஈடுபடுத்தினால் இமிடசோல் கிடைக்கும்
# கட்டக்கயம் செரியன் மாப்பிள்ளை

**கட்டக்கயம் செரியன் மாப்பிள்ளை** (*Kattakayam Cherian Mappillai*) (1859-1936) ஓர் இந்திய கவிஞரும் மலையாள இலக்கியத்தின் நாடக ஆசிரியருமாவார். மகாகவி என்ற பட்டத்தை பெற்ற இவர் "சிறீ இயேசு விஜயம்" என்ற காவியத்திற்கு பெயர் பெற்றவர். மலையாள மொழியில் ஆரம்பகால இலக்கிய இதழ்களில் ஒன்றான விஞ்ஞானாணா ரத்னாகரத்தின் நிறுவனர் ஆசிரியராக இருந்தார். பன்னிரெண்டாம் போப் இவருக்கு 1931-இல் தங்கப் பதக்கத்தை வழங்கினார்.